11 Luka e be e le ngaka, e bile o be a sepela le Paulo maetong a boromiwa. (Ditiro 16:10-12; 20:5, 6; Bakolose 4:14) Ga go pelaelo gore o ile a thuša Paulo le ba bangwe ge ba be ba babja maetong a boromiwa. (Bagalatia 4:13) Go etša ge Jesu a boletše, bao “ba babjago” ba nyaka ngaka.—Luka 5:31. Šetša moputso wa maleba. Batho ba bangwe ba re ge o patela ngwana gore a dire mešongwana ya ka gae o mo ruta go ba le boikarabelo. Ba bangwe ba re seo se dira gore bana ba tshwenyege kudu ka seo ba tlago go se hwetša go e na le go tshwenyega ka seo ba ka thušago lapa ka sona. Batho bao ba bile ba lemoša gore ngwana a ka gana go dira mešongwana ya ka gae ge a na le tšhelete, e lego seo se bontšhago gore ga a sa bona gore mešongwana ya ka gae e bohlokwa. O ithuta’ng go se? Ge e ba o nea ngwana tšhelete, a e se be ya go mo patela bakeng sa mešongwana yeo a e dirilego.